Nyeste Skilderie af Kiøbenhavn, 1828-01-26
Hvad som i ovenmeldte bemærkninger er anført som ofte at være Sygdommens Begyndelse, er ikke Strubehoste, ligesaalidet som en Snuefeber eller Catarh er en virkelig Brystinflammation, det er ikke andet end en sædvanlig Catar, der hos Børn som oftest, som anført, ledsages især om Aftenen og Natten med hæftig Feber. Muligheden er der vel, at samme kan udarte til Strubehoste, ligesaavel som en Snue feber eller Catarh kan udarte til en Brystinflammation; men dette tør jeg bestemt forsikre ingensinde uden Forsømmelse eller Feil fra de Omgivendes eller Lægens Side. For at forebygge denne mulige, dog i Forhold til Catarhfebers Hyppighed yderst sjældne virkelige Overgang til den farlige Strubehoste, er det altid klogest og sikrest, som ved enhver begyndende Sygdom, at consulere en Læge. Hvor dette ikke skeer eller kan skee, der vil en fornuftig simpel diætetisk Huusbehandling dog næsten altid være tilstrækkelig at forhindre denne Overgang. Men ogsaa viser Sygdommen sig strax uden denne Overgang fra Catarhfeber til Strubehoste som sand og virkelig Strubehoste med de af Hr. Stiftsphysikus Lind omtalte Tilfælde; da er Strubehosten der strax, kan ikke forebygges, og Sygdommen høist farlig, uden hurtig og rigtig Hjælpanvendelse altid dødelig. Da maa Lægens Hjælp øiebliklig søges, skjøndt samme ej altid er tilstrækkelig, og indtil denne kan haves, anvendes de af Hr. Stiftsphysikus Lind tilraadte Midler, hvorhos jeg dog maae bemærke, at Antallet af Jgler efter min Formening bør være større end anført. Sluttelig bemærkes: At Navnet Strubehoste især i de senere Tider hyppigen og indtil Ækkelhed endog af Læger er misbrugt, saavel af Frygtsomhed som af Mangel paa rigtig Kundskab om denne sjældne Sygdom, hvortil vel endnu kan føjes den uædlere Bevæggrund ved en Cuur af slig Sygdom at gjøre en Slags Merveille, og at de ikke sjeldne hurtigere Dødsfald af smaa Børn, fornemmelig Pattebørn, hvor det besværlige Aandedræt spiller en Hovedrolle ved Sygdomstilfældene, langt oftere foraarsages af Lungebetændelse og Lungestikflod, hvilke Sygdomme for Jkke Læger har mange Tegn tilfælleds med Strube hosten, end af Betændelse i Luftrøret, hvori Strubehoste bestaaer. Derefter har Hr. Stiftsphys. Lind i Viborg Saml. N. 4 d. A. bemærket følgende. "Det glæder mig særdeles at finde min meget ærede Hr. Collegas Anskuelser i det Hele saa overeenstemmende med mine. Ogsaa jeg kan forsikkre, at Croup eller Strubehoste er en temmelig sjelden Sygdom, langt sjeldnere, end Publicum almindeligviis troer. J de 5 Aar, jeg her i Viborg har været Læge, har jeg selv kun observeret den 5 Gange, men veed af andre Kilder, at den nogle Gange oftere har fundet Sted. At der saaledes hvad Hyppigheden angaaer synes at finde lidt Uoverenstemmelse Sted imellem min Hr. Collegas og mine Erfaringer, grunder sig formeentligen paa Forskjellen i Localet af vor Virkekreds, da Viborg og Omegn som Middelpunktet af Jylland ogsaa udgjør en af de høieste beliggende Egne i Landet, hvor Vindene ere særdeles kolde og skarpe, Catarrher og Forkjølelse Sygdomme overmaade herskende og ofte af en alvorlig Natur. Betreffende Antallet af Jglerne, jeg har foreslaaet, da har jeg ikke villet ansætte det høiere, da Erfaring har lært mig, at Efterblødningen hos smaae Børn undertiden kan være betydelig nok, ja i Lægers Fraværelse betænkelig, skjøndt rigtignok en saadan stærk Blødning sædvanlig er meget velgjørende imod selve Sygdommen. Hellere end at formere Antallet hos smaae Børn vilde jeg da raade at gjentage dem efter en kort Til – men da maa jeg antage, at Lægen er raadført, og han vil bedst kunne afgive Bestemmelse i saa Henseende.